A kerékpározás menő… és még egészséges is! - PROAKTIVdirekt Életmód magazin és hírek
2018.07.12. 10:18:02	7270 310
A kerékpározás menő… és még egészséges is!
Biciklizni jó. Nagyszerű hétvégi kikapcsolódás, népszerű szabadban töltött (társas) szórakozás, de a mindennapi sport részeként is megállja a helyét. A ciklikus mozgás miatt aerob mozgásformának számít, amely pozitív hatással van a szervezetünkre.
Milyen egészséges hatásai vannak a biciklizésnek?
Tekerés közben észrevétlenül égetjük a zsírt, miközben erősödik az izomzat egész testünkben – de legfőként a comb és a fenék izmai formásodnak általa - és javul az állóképességünk is. Ez utóbbi azért lehetséges, mert az izmok erősítése mellett a tüdőkapacitásunk is növekszik. A biciklizés az ízületeknek is jó barátja, ez az egyik legkevésbé megterhelő mozgásforma ezen testrészeink számára. Ez különösen akkor jó hír, ha némi súlyfelesleg miatt más mozgást nehezen végeznél, mivel a kerékpározás szintén hatásos a fogyás elősegítésében.
Megfigyelések és tapasztalatok szerint alkalmas a cukorbetegség valamint a magas vérnyomás-betegség kialakulásának esélye alacsonyabb a rendszeresen kerékpározók körében.
Ha jó kondícióban vagy, akkor is érdemes két kerékre pattanni, mert a szabadban való mozgás hatására jelentősen csökkenthető a stressz a szervezetünkben.
Ne feledkezzünk meg a környezetünkre gyakorolt hatásokról sem: ez a legcsendesebb közlekedési eszközünk, amely segítségével ráadásul károsanyag-kibocsátás nélkül juthatunk el a célállomásunkra. Egyáltalán nem szennyezi a környezetet, és ráadásul bárhol parkolhatsz! Munkába, suliba járni tökéletes, de akár vásárolni is eljárhatsz vele, csak egy hátizsákra van szükséged.
szabadidő diéta sport utazás fitnesz egészség kerékpározás